Diari Oficial de la Generalitat Valenciana


Sumari del DOGV 1455, del 03-01-1991 (1991/819841)

RESOLUCIÓ de 14 de setembre de 1990, de la Direcció General d'Ordenació i Innovació Educativa de la Conselleria de Cultura, Educació i Ciència, per la qual es convoca un programa de formació permanent d'Ensenyaments Artístics Tècnics Professionals (EATP), i de tallers d'imatge, cinema i de mitjans àudio-visuals, dirigit al professorat de BUP i als centres de nivells no universitaris de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1455

Data del DOGV
:   03-01-1991

Secció del DOGV
:   ALTRES DISPOSICIONS

Número del document
:   1991/819841


Data del document
:   14-09-1990

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 14 de setembre de 1990 de la Direcció General d'Ordenació i Innovació Educativa de la Conselleria de Cultura, Educació i Ciència, per la qual es convoca un programa de formació permanent d'Ensenyaments Artístics Tècnics Professionals (EATP), i de Tallers d'imatge, cinema i de mitjans àudio-visuals, dirigit al professorat de BUP i als centres de nivells no universitaris de la Comunitat Valenciana.  
Actualment és un fet que els mitjans àudio- visuals, en les diferents manifestacions, han cobrat una enorme importància en la nostra societat i s'han introduït en massa en els diferents camps culturals i socials. Aquests nous mitjans i llenguatges com a formes de comunicació, coneixement, pensament i expressió, arriben a l'alumnat per missatges que formen part del seu entorn i incideixen en la seua formació.  
Un dels objectius de l'ensenyament és que l'alumnat adquiresca un grup de sabers que li permeta conèixer i comprendre el món modern, i al mateix temps dotar-lo de les capacitats que facen possible l'anàlisi, el judici crític i la valoració estètica d'aquests missatges.  
La consideració de la importància que tenen els mitjans àudio- visuals, ha portat la Conselleria de Cultura, Educació i Ciència, mitjançant la Direcció General d'Ordenació i Innovació Educativa, a la creació d'un programa de mitjans àudio- visuals per a la formació permanent del professorat en aquesta àrea. Dins de l?esmentat programa s'inscriuen una sèrie d'activitats i cursos relacionats amb el projecte per a la reforma de l?ensenyament emprés per l'administració, la finalitat de la qual és proporcionar al professorat els mitjans per a dur a terme els projectes curriculars específics en el seu centre, dins del marc i les bases que fixa l'administració.  
Per això, i fent ús de les competències que em confereix l'article 15 del Decret 95/1987, de 17 d'agost, del Consell de la Generalitat Valenciana, resolc:  
Primer. Convocatòria  
Convocar un programa de formació permanent d'EATP i de tallers d'imatge, cinema i mitjans àudio- visuals, destinat al professorat d'aquesta matèria en els cursos de segon i tercer de BUP en centres públics i privats concertats, i en tallers d'imatge, cinema i àudio- visuals d'instituts de batxillerat experimental, de la Comunitat Valenciana.  
Segon. Finançament  
El finançament d'aquest programa estarà supeditat a l?existència de crèdit, que per a aquest efecte es consigne en els capítols II i IV del pressupost de despeses de la Generalitat Valenciana per a l'any 1991.  
Tercer. Organització  
La realització de les diferents etapes del programa de formació correspon a la Direcció General d'Ordenació i Innovació Educativa per mitjà del Servei de Formació del Professorat, en coordinació amb el Programa d'Innovació i Reformes Experimentals i amb la participació dels centres de professors de la Comunitat Valenciana.  
Quart. Objectius  
L?objectiu d'aquest programa és l'adquisició d'un coneixement ampli i profund dels diferents mitjans àudio- visuals, mitjançant un treball col·lectiu, una reflexió sobre la importància i incidència dels llenguatges àudio- visuals en la cultura moderna i una valoració crítica i estètica del fenomen i els productes àudio- visuals. Es pretén d'afavorir l'aprenentatge de la matèria per part dels alumnes, desenvolupant les seues capacitats conceptuals, metodològiques i les seues actituds davant l?entorn que els envolta. De la mateixa manera, es vol afavorir la discussió, elaboració, experimentació i avaluació de materials concrets de treball per a la classe.  
Cinqué. Participants  
El programa va dirigit al professorat i als centres públics i privats concertats d?ensenyament de BUP i de batxillerat experimental de la Comunitat Valenciana, on s'imparteix la matèria d'EATP de mitjans àudio- visuals i de cinema, o tallers d'imatge, cinema i àudio- visuals.  
Hi podran participar igualment, els centres que durant l'any 1990 hagen sol·licitat la posada en marxa de la matèria per al curs acadèmic 1990-91.  
S'ofereixen 65 places (62 d'oferta pública i 3 de lliure designació per l'Administració, destinades aquestes darreres a la preparació de futurs tutors i tutores del programa).  
Fins a un màxim del 5% de les places oferides públicament en cada curs es destinaran a professors i professores, la tasca docent dels quals es realitze en centres d'ensenyament privat concertat de les tres províncies de la Comunitat Valenciana.  
La distribució de les places és la següent:  
24 Places per a professors i professores de la província d'Alacant.  
24 Places per a professors i professores de la província de València.  
14 Places per a professors i professores de la província de Castelló.  
De un dels centres podran acudir-hi dos professors o professores amb el perfil següent:  
- Professorat que impartesca la matèria d'EATP de mitjans àudio- visuals en segon i tercer de BUP.  
- Professorat que impartesca els tallers d'imatge, cinema i àudio- visuals en centres de batxillerat experimental.  
El professorat proposat haurà de tenir a més els requisits següents:  
- Estar en activitat i amb destinació definitiva al centre.  
- Tenir un contracte indefinit, per al professorat de centres privats concertats.  
Sisé. Estructura del programa  
La durada del programa serà de dos cursos acadèmics i constarà dels períodes següents:  
Fase: A: Inicial, al llarg de tot el curs 1990/91 amb una durada de 130 hores, treballant una vesprada a la setmana de 16 a 21 hores. Durant aquesta fase es tractaran els continguts teòrics, didàctics i metodològics del curs, i es plantejaran exercicis pràctics sobre anàlisi i creació d'imatges als diferents mitjans àudio- visuals, amb la finalitat de realitzar diferents propostes didàctiques i metodològiques del procés d'ensenyament i aprenentatge.  
Fases B i C: de treball al centre. Es duran a terme seminaris de treball amb un mínim de 25 hores que es realitzaran al principi de cada trimestre i al final de curs. En aquestes fases es farà l?estudi, seguiment i treball de la programació i s'avaluaran les repercussions didàctiques del curs en el desenvolupament en l'aula i també l'anàlisi de materials presentats; s'estudiaran els problemes i les possibles modificacions del programa. Tot això al llarg del curs 1991/92.  
El professorat que hi participe comptarà amb la col·laboració dels seus tutors i tutores, i assessors i assessores del CEP de zona, els quals actuaran com a coordinadors dels grups.  
Seté. Lloc i data de realització  
El curs, en la fase A intensiva, es realitzarà a València i a Alacant.  
Continguts:  
- Introducció a l?estudi de la imatge  
- La fotografia  
- El còmic  
- La publicitat  
- L?audició  
- Televisió/vídeo  
- Cinema  
En les fases B i C hi hauran grups de treball amb seguiment i avaluació, durant el curs 1991/92.  
Vuité. Condicions de participació  
Les condicions de participació seran les següents:  
a) La matrícula i l?assistència als cursos serà gratuïta  
b) Al professorat participant que residesca i tinga el centre de treball del qual es trobe fora del lloc on es realitzaran les activitats de formació, i en un radi superior a 20 km, se li abonaran les despeses de desplaçament, valorades segons l?import dels bitllets en serveis públics, des del lloc de residència a la ciutat on s'impartirà el curs i viceversa. El professorat que necessite viatjar en vehicle particular haurà de sol·licitar autorització prèvia al Servei de Formació del Professorat de la Direcció General d'Ordenació i Innovació Educativa, perquè li siguen abonades les despeses per desplaçament.  
c) Els professors i professores participants quedaran obligats a assistir a la totalitat de les classes i a realitzar totes les activitats programades en el curs, inclosa una memòria d'activitats.  
Nové. Criteris de selecció i barem  
Els aspirants que desitgen intervenir en el programa seran seleccionats d'acord amb el contingut del punt cinqué d'aquesta Resolució, segons els següents criteris preferents:  
a) Centres i professorat que porten a terme l'EATP de mitjans àudio- visuals, imatge o cinema en els centres de BUP i de Batxillerat Experimental.  
b) Centres i professorat de BUP i Batxillerat Experimental que imparteixen tallers i assignatures relacionades amb la imatge, que treballen en mitjans diferents als de l'apartat anterior.  
c) Centres i professorat que fan l'ensenyament en valencià.  
Si el nombre del professorat excedeix el nombre de places es farà una baremació d'acord amb els criteris següents:  
a) Centres i professorat que participen en els plans experimentals de la Reforma Educativa, justificat mitjançant un informe signat pel cap del Programa d'Innovació i Reformes Experimentals de la Conselleria de Cultura, Educació i Ciència (fins a 5 punts).  
b) Centres i professorat que participen en els projectes i activitats que organitzen els CEP, justificat mitjançant un informe signat pel director del CEP (fins a 5 punts).  
c) Centres i professorat que hagen participat o que participen en les convocatòries públiques de projectes d'innovació, investigació i experimentació educativa (fins a 5 punts)  
d) Currículum dels professors i professores proposats:  
- Expedient acadèmic (fins a 3 punts)  
- Experiència docent com a professor o professora en l'àrea objecte de la convocatòria (0,5 punts per any, fins a 3 punts).  
- Participació en grups i seminaris didàctics en relació amb la matèria del curs (fins a 5 punts).  
- Participació en investigacions de caràcter científic o didàctic relacionades amb la matèria del curs (fins a 3 punts).  
- Publicacions de caràcter científic o didàctic relacionades amb els objectius del curs (fins a 3 punts).  
- Altres mèrits que segons el parer del participant tinguen relació amb els objectius d'aquests cursos: jornades, cursets, etc. (fins a 3 punts).  
Total: 35 punts màxim  
Deu. Avaluació  
L?avaluació dels professors i professores del curs es farà tenint en compte el rendiment obtingut per cada alumne i alumne en els aspectes teòrics i pràctics del curs, i la realització dels treballs que s'hi porten a terme.  
L?avaluació global dels assistents s'expressarà en un acta en termes «d?apte» o «no apte». En aquesta avaluació es consideraran com a elements que cal tenir en compte tant el rendiment obtingut, com les faltes d'assistència no justificades, i també el no compliment d'algun dels termes de la convocatòria.  
Onze. Documentació  
Les sol·licituds es realitzaran mitjançant una instància individual dirigida a la Direcció General d'Ordenació i Innovació Educativa, segons el model de l'annex I, i s'hi adjuntaran els documents següents:  
- Escrit de la direcció del centre on s'indique expressament l?àrea o àrees i cursos que imparteix el professor o professora proposat durant el curs 1990-91, i el compromís de continuar per al curs 91-92.  
- Currículum professional dels professors o professores participants que sol·liciten el curs, documentalment justificat.  
- Informe o informes signats pels organismes competents, de complir algun dels criteris que s'estimen, segons el punt nové, com a prioritaris per a participar en el programa.  
Dotze. Termini i lloc de presentació de les sol·licituds i documentació  
El termini de presentació de sol·licituds serà de 20 dies hàbils a partir de la data de la publicació d'aquesta Resolució en el Diari Oficial de la Generalitat Valenciana.  
Les sol·licituds podran presentar-se en els Serveis Territorials de Cultura i Educació d'Alacant, Castelló i València, en els centres de professors o per qualsevol dels mitjans que estableix l'article 66 de la Llei de Procediment Administratiu.  
Tretze. Comissió de selecció  
La convocatòria serà resolta per una Comissió presidida pel director general d'Ordenació i Innovació Educativa, o la persona en qui delegue, i composta per:  
- El cap del Servei de Formació del Professorat  
- El cap del Programa d'Innovació i Reformes Experimentals.  
- La cap del Servei d'Ordenació Acadèmica.  
- Un representant de la Direcció General de Règim Econòmic i de Personal, designat pel director general corresponent, amb nivell de cap de servei.  
- Un representant de la Direcció General de Centres i Promoció Educativa, designat pel director general corresponent, amb nivell de cap de servei.  
- Un assessor tècnico- pedagògic de CEP, especialista en la matèria, nomenat a proposta del director general d'Ordenació i Innovació Educativa.  
- Un professor/a d'ensenyament mitjà, especialista en la matèria, nomenat a proposta del director general d'Ordenació i Innovació Educativa.  
- Un coordinador del Programa d'Innovació i Reforma Experimental de l?àrea d'educació visual i plàstica, nomenat a proposta del director general d'Ordenació i Innovació Educativa.  
Actuarà com a secretari de la Comissió, amb veu, però sense vot, un funcionari o una funcionària de la Direcció General d'Ordenació i Innovació Educativa, nomenat pel director general.  
A les reunions de la Comissió podran assistir representants dels sindicats que formen part de la Mesa Sindical Sectorial d'Educació, amb veu, però sense vot.  
Cas de quedar places vacants, en les modalitats oferides per província o per tipus de centre, públic o privat concertat, per no haver-hi sol·licituds o bé perquè aquestes no arriben al mínim de puntuació que la Comissió establesca, aquesta podria augmentar el nombre de places de les altres modalitats.  
Catorze. Exposició pública de la llista de seleccionats i reclamacions  
La relació de seleccionats es farà pública a la Conselleria de Cultura, Educació i Ciència, als CEP i als tres Serveis Territorials de Cultura i Educació, i hi haurà un termini de set dies per a reclamar davant la Comissió seleccionadora.  
Les reclamacions seran trameses a la Direcció General d'Ordenació i Innovació Educativa (Av. Campanar, 32. 46135- València).  
Quan s'hauran resolt les reclamacions, la Direcció General d'Ordenació i Innovació Educativa, notificarà la llista definitiva de centres i professorat admesos, i també ho comunicarà als Serveis Territorials de Cultura i Educació i als centres de professors per a la seua exposició pública.  
Quinze. Diploma  
La Direcció General d'Ordenació i Innovació Educativa expedirà el diploma corresponent als professors i professores participants que es consideren aptes, en finalitzar el programa, i es tindran en compte les actes presentades pel coordinador o coordinadora d'aquest.  
Els participants considerats no aptes rebran un certificat d'assistència, si aquesta ha estat superior al 75% de les sessions.  
València, 14 de setembre de 1990. - El director general d'Ordenació i Innovació Educativa: Baltasar Vives i Moncho.  
ANNEX I  
Instància de sol·licitud  
Nom   
amb NRP ,sol·licita que li siga concedida una  
plaça a ,per a participar en el Programa de Formació  
Permanent d'EATP de mitjans Áudio-visuals, convocat per la Resolució de la Direcció General d'Ordenació i Innovació Educativa, de 14 de setembre de 1990.  
A) Dades del centre:  
Tipus de centre: Públic Privat concertat   
Nom del centre   
adreça   
localitat província   
CP Telèfon   
 Ensenyament que s'hi imparteix:  
 BUP Batxillerat experimental   
 Nombre d'alumnes que reben l'assignatura objecte de la convocatòria   
Nombre total de professors i professores del centre   
Nombre de grups de cada nivell d'EATP o tallers de M. Audio-visuals:  
 2 BUP 3 BUP assignatura exper   
 ¿Des de quin any s'imparteix l'assignatura al centre?   
B) Dades personals del professor o professora:  
Nom i cognoms   
adreça   
localitat , província   
DNI , telèfon   
C) Dades professionals del professor o professora:  
Especialitat   
Assignatura o assignatures que imparteix   
Cursos en què impartirà l'assignatura objecte de la convocatòria durant el curs actual   
Vesprades que pot acudir preferentment a aquest programa de formació   
D) Requisits que compleix el professor o professora:  
a) Participa amb el centre en els plans experimentals de la Reforma:   
- Anys en què participa en l?experiència   
b) Participa, en el centre, en projectes i activitats que organitza un CEP:   
- Anys en què ha participat en aquests projectes   
- CEP que ho certifica   
c) Participa en convocatòries públiques de projectes d'innovació, investigació i experimentació   
SI NO   
- Títols del projectes   
   
   
- Anys en què ha participat en aquests projectes   
d) Participa, amb el centre, en la línia d'ensenyament en valencià SI NO   
- Anys en què ha impartit l?àrea en valencià   
E) Currículum:  
- Expedient acadèmic:  
Títol   
Especialitat   
Altres títols   
- Experiència docent com a professor en l?àrea objecte de la convocatòria   
- Anys d?experiència docent en l?àrea   
- Participació en grups i seminaris en relació amb la matèria del curs   
Nre. de grups   
Anys de durada   
Títols dels seminaris o grups:   
- Participació en investigacions de caràcter científic o didàctic relacionats amb la matèria objecte del curs:  
Nombre   
Títols dels projectes:   
   
   
- Publicacions de caràcter científic o didàctic relacionades amb la matèria:  
Nombre   
Tipus de publicació   
   
   
Títols   
   
   
- Altres mèrits:   
   
   
 , de de 1990  
 Vist i plau Signat:  
La direcció del centre El sol·licitant  
Il·lm. Sr. Director General d'Ordenació i Innovació Educativa